**Összefoglaló az PTT Tagjai és az MKVK Elnöksége részére**

**a Pénz- és Tőkepiaci Tagozat 2015. évi tevékenységéről**

**2015. december 9.**

**Tagság**

Jelenleg 445 fő (2010: 501 fő, 2011: 490 fő, 2012: 474 fő, 2013: 466 fő, 2014:458 fő) regisztrált tagozati tag alkotja a tagozatot, melynek 77%-a aktív (főfoglalkozású) státuszban lévő könyvvizsgáló. Éves költségvetésünk 1 318,2 E Ft.

**Elnökség**

Az Elnökség évente 4 alkalommal ülésezik, elsősorban szakmai témákban. Az Elnökség tagjai:

1. Agócs Gábor, Elnök

2. Balázs Árpád, Alelnök

3. Bíróné Zeller Judit

4. Csabuda Eszter

5. Kéri Anna

6. Szabó Gergely

Az Elnökség munkáját Szakértői Csoport segíti, melybe az MNB (6 fő), a Bankszövetség (3 fő), a MABISZ (1 fő) és a Szövetkezeti Hitelintézetek Integrációs Szervezete (1 fő) delegáltak szakértőket. Az MNB és PSzÁF összevonása kapcsán a szakértőink újítása 2014-ben megtörtént.

A tagozat 2005. szeptember 14-én taggyűlésén elfogadta szervezeti és működési szabályzatát, ennek kisebb kiegészítése, módosítása többször megtörtént, legutóbb 2015. november 4-i taggyűlésen.

A 2009. évben a tagozatot (a Könyvvizsgálói Közfelügyeleti Bizottsággal egyeztetve) nyitottá tettük a közérdeklődésre számot tartó (tőzsdén jegyzett) gazdálkodók könyvvizsgálói számára is. Ezzel megnyílt az út további 25-30 könyvvizsgáló számára, hogy szakmai támogatást kapjon, és speciális képzéseken vegyen részt.

A taggyűlések minden alkalommal szakmai nap keretében kerülnek megrendezésre, melyeken rendszerint 4 oktatási kredit pont gyűjthető. A 2008. évtől a szakmai rendezvények nem csak a tagozati tagoknak, de helyi szervezeteknél jelentkezők számára is elérhető (a vonatkozó költségeket is a tagozat viseli). 2012-től ezek - a költségtakarékosság jegyében - a Budapest Fővárosi Szervezettel közösen kerülnek megrendezésre.

A szakmai napjaink keretében a következő minősítésekhez rendelt speciális kreditpont gyűjthető: pénzügyi intézményi, befektetési vállalkozási, pénztári, biztosítási speciális minősítések. Továbbá, 2x2 kredit erejéig a tagozat a 2012-es évtől az IFRS minősítéshez tartózó oktatást is rendez.[[1]](#footnote-1)

A 2011. évtől a főtitkári hivatal kérésére - figyelemmel a pénzügyi lehetőségeket - a három teljes szakmai napot két napra (négy félnapra) csökkentettük. A 2015-ös évben a következő témákban rendeztünk/rendezünk szakmai napokat (2 kredit pont félnaponként) a Budapest Fővárosi Szervezettel közösen:

**1. rendezvény**

* időpont: 2015. november 4. délelőtt 9.00 – 12.30
* tervezett helyszín: Villányi Úti Konferenciaközpont 1113 Budapest Villányi út 11-13.
* témák:
  + Bevezetés, tagozati hírek, tanulságok, szakértők
  + A csalás, megtévesztés, visszaélések és szabálytalanságok feltárása könyvvizsgálat folyamán a brókerbotrányok tükrében – tényleg vétkesek a könyvvizsgálók?
  + IFRS áttérés az egyedi beszámolók tekintetében: A törvényi szabályozás állása és az áttérési szabályok.
  + Taggyűlés
* kreditpontok: max. 2 - pénzügyi intézményi, IFRS, befektetési vállalkozási, pénztári, biztosítási, IFRS speciális minősítések (az Ön választása szerint)

**2. rendezvény**

* időpont: 2015. november 4. délután 13.00 – 16.30
* tervezett helyszín: Villányi Úti Konferenciaközpont 1113 Budapest Villányi út 11-13.
* témák:
  + Tőkekövetelmények és azok számítása a pénz és tőkepiaci szervezeteknél – egy gyakorlati példa a hitelkockázat számítására
  + Az MNB visszajelzései a könyvvizsgálók számára – avagy a könyvvizsgálók MNB-s szemmel (tak.szöv., pénztár, bef. váll., biztosító, piacfelügyeleti terület 5x20 perc)
  + Az IFRS-szek változásai, a legutóbb kiadott IFRS-szek fejleményei – avagy van-e ennek hatása a magyar beszámolókra?
* kreditpontok: max. 2 - pénzügyi intézményi, IFRS, befektetési vállalkozási, pénztári, biztosítási speciális minősítések (az Ön választása szerint)

**3. rendezvény**

* időpont: 2015. december 9. délelőtt 9.00 – 12.30
* tervezett helyszín: Villányi Úti Konferenciaközpont 1113 Budapest Villányi út 11-13.
* témák:
  + Bevezetés, tagozati hírek, tanulságok, szakértők...
  + Változások a könyvvizsgálói felelősségben a pénz- és tőkepiaci könyvvizsgálók esetében – avagy milyen esetekben zárolhatják a könyvvizsgáló vagyonát?
  + A pénzügyi vállalkozások (faktoring, pénzügyi lízing) könyvvizsgálatának specialitásai, gyakorlati problémák, kérdések és válaszok
  + A pénz- és tőkepiaci törvények és a vonatkozó számvitelt szabályozó kormányrendeletek 2016. január 1-től hatályos változásai
  + Taggyűlés
* kreditpontok: max. 2 - pénzügyi intézményi, befektetési vállalkozási, pénztári, biztosítási, IFRS speciális minősítések (az Ön választása szerint)

**4. rendezvény**

* időpont: 2015. december 9. délután 13.00 – 16.30
* tervezett helyszín: Villányi Úti Konferenciaközpont 1113 Budapest Villányi út 11-13.
* témák:
  + A pénzügyi közvetítőrendszerbeli változások hatása a könyvvizsgálókra – avagy mi változik/változott a könyvvizsgálói törvényben és mikortól?
  + A Közfelügyeleti Hatóság szerepe és munkája a 2015-es évben, Változások a közfelügyelet rendszerében 2016. évtől: ellenőrzötti kör és a hatósági szerep kiterjesztése
* kreditpontok: max. 2 - pénzügyi intézményi, befektetési vállalkozási, pénztári, biztosítási speciális minősítések (az Ön választása szerint)

Mindezeken kívül a pénztárak könyvvizsgálatának specialitásai témában kisebb létszámú workshopot/kerekasztal beszélgetést tartottunk 2015. december 14-én (2 kredit pont).

A szakmai napokon rendszeresen 250-280 fő vesz részt, azok térítésmentesek. A szakmai napok előadásai témáinak kiválasztása e-mailen keresztül a tagok véleményének kikérésével történik.

**Elnökégi ülések, szakmai munka**

Az Elnökség negyedévente ülésezik. Tárgyévben elért eredményeink:

* Korszerű, szakmai anyagokat és teljes tagozati tagnévsort tartalmazó honlap áll rendelkezésre a Kamara honlapján belül. A honlapon lehet jelentkezni és tagi adatokat módosítani, valamint a szakmai napok anyagai és egyéb publikációk is elérhetőek, letölthetőek.
* A befektetési alapok és kockázati tőkealapok könyvvizsgálatának minőségellenőrzéséhez használt kérdőív egyeztetése a minőség-ellenőrzési bizottsággal
* Javaslattétel a szakmai minősítési szabályzat pontosítására, módosítására. Ennek eredményeképp bekerültek a könyvvizsgálati követelmények a mellékletekbe, kikerültek a jogszabályi hivatkozások a mellékletekből, és ezek átkerültek egy szakirodalom jegyzékbe, a mellékletek soványabbak lettek, csak a szigorúan könyvvizsgálathoz tartozó jogszabályi részek maradtak benn
* a pénzügyi intézményi minősítő vizsga szóbeli vizsga tételsor elkészítése
* A Kamara honlapján számos felhívás, szakmai állásfoglalás, iránymutatás elhelyezése a következő témákban:
* pénzügyi közvetítőrendszerről
* a hitelintézetek könyvvizsgálóinak a tevékenységi engedély MNB általi visszavonása esetén
* megváltozott minősítési követelményekről
* a hitelintézetek és befektetési vállalkozások könyvvizsgálói számára a megváltozott minősítési követelményekről
* a hitelintézetek és pénzügyi vállalkozások könyvvizsgálói számára a forintosítás számviteli kezeléséről

**Rendszeres feladataink:**

* Szakmai Konferenciák szervezése
* Az Elnökség munkáját támogató Szakértői Csoport létrehozása és működtetése

A Szakértői Csoport tagjai:

* + MNB: Kalina Gábor, főkönyvelő
  + MNB Felügyeleti Csoport: Csendes Zsoltné Kiss Szilvia, Farkas Ákos, Malatinszki Julianna, Somogyvári Sándorné, Kissné Ladányi Éva
  + MABISZ: Stefanincsné N. Éva
  + Bankszövetség képviselői: Batka Anna, Szarvas Hajnalka, Tuboly Zoltán
  + Szövetkezeti Hitelintézetek Integrációs Szervezete: Lipcsei János
* Jogszabályok véleményezése
* Részvétel a Konzultációs Szolgálat munkájában

1. A minősítéssel rendelkező könyvvizsgálók számára a Magyar Könyvvizsgálói Kamara szakmai továbbképzési szabályzatának VII. fejezet (3) pontja alapján „A speciális minősítéssel rendelkező könyvvizsgálóknak a speciális továbbképzésen évente minősítésenként 2, de legfeljebb összesen 4 kreditpontot kell szerezniük”. [↑](#footnote-ref-1)